Ալբանիայի գրողների և արվեստագետների միություն

Ալբանիայի գրողների և արվեստագետների միություն (ALWA, ԱԳԱՄ) ()՝ ստեղծագործողների միություն Տիրանայում, որն իր մեջ ընդգրկում է գրողների, կոմպոզիտորների, արվեստագետների, գրաքննադատների։

Հիմնադրում 
ԱԳԱՄ (ALWA) երկու կազմակերպությունների միություն է. Գրողների միություն, որը հիմնադրվել է 1945 թվականի հոկտեմբերի 7-ին և Արվեստագետների միություն` հիմնադրված 1949 թվականին։ Առաջին կոնգրեսը տեղի է ունեցել 1957 թվականին, որի ժամանակ տեղի է ունեցել այս երկու կազմակերպությունների միավորումը` Ալբանիայի գրողների և արվեստագետների միություն, որի ղեկավար է նշանակվել Սեյֆուլա Մալեշովան, Թեոֆան Նոլին նշանակվել է պատվավոր նախագահ։ Առավել հայտնի արվեստագետներից են եղել Լասգուշ Պորադեցին, Նոնդա Բուլկան, Սկենդեր Լուարասին և այլք։ Նախնական ունեցել է 70 անդամ։

ԱԳԱՄ (ALWA) հասարակական կազմակերպություն է, ստեղծվել է ալբանացի գրողների և արվեստագետների կողմից՝ տարածելու ալբանացի գրողների ստեղծարար գործունեությունը, գնահատելու, վերագնահատելու Ալբանիայի գրականության, երաժշտության, նկարչության, քանդակագործության, ավանդական և ժամանակակից արժեքների լավագույն գործերը։ Միությունը պաշտպանում և խթանում է գրականության զարգացումների լավագույն միտումները՝ ի շահ Ալբանիայի ժողովրդի և հասարակության։

Միության անդամներ են եղել նաև այլախոհ հեղինակներ, ինչպիսի քեն Սեյֆուլա Մալեշովան, Կասեմ Տրեբեշինան, ով դատապարտվել է իր գործունեության համար։

1990 թվականից հետո ավելի արժևորվեցին նախկինում արգելված արվեստի և գրականության գործերը։

Ներկայումս ԱԳԱՄ ունի 1300 անդամ։ Ղեկավար օղակներն են՝ Ազգային կոնգրեսը, Նախագահության և վարչարարության խորհուրդը։ Միությունն ունի գրականության բաժին, երաժշտության, նկարչության, քանդակագործության և երիտասարդ տաղանդների բաժիններ։

Հրատարակություններ 
Մինչև 1990 թվականն Ալբանիայի գրողների և արվեստագետների միությունը հրատարակել է "Literatura jonë" (հայերեն` Մեր գրականությունը) ամսագիրը, "Nëntori" (հայերեն՝« Նոյեմբեր») ամսագիրը, "Drita" (հայերեն՝«Լույս») շաբաթաթերթը(1961), "Les letters Albanaises" (ալբանական նամակներ,1978) շաբաթաթերթը ֆրանսերենով, "Bota Letrare" (հայերեն՝ «Գրական աշխարհ»), and "Revista Letrare" (հայերեն՝ «Գրական ամսագիր»)։ Սուղ ֆինանսների պատճառով ներկայումս ոչինչ չի հրատարակում ։

Չնայած ֆինանսական դժվարություններին, կազմակերպությունը շարունակում է իր գործունեությունըI ։

Մատենագիտություն 
 Academy of Sciences of Albania, Encyclopedic Dictionary, 2nd Edition, (2008), Tirana, ISBN 978-99956-10-28-9
 Robert Elsie, Albanian literature: a short history, I.B.Tauris, (2005), ISBN 978-1-84511-031-4.

Տես նաև 
 Ալբանիայի գրականություն
 Ալբանիայի մշակույթ

Ծանոթագրություններ 

Տիրանա
Ալբանիայի մշակույթ
Ալբանիայի գրականություն